Sacrosancte Dei ecclesie Sancti Vincentii martiris que constructa est infra menia Matisconis. Ego Durannus archipresbiter, pro remedio et salute anime mee, dono unum mansum cum vinea et domo et omnibus appendenciis, in pago Matiscensi, in villa Vallis. Terminatur a mane et a circio et aliquid a medio die terra Arlebaldi nepotis mei, a medio die et a sero viis publicis; infra istum terminum, dono Domino Sanctoque Vincentio, ut ab hac die in antea faciant rectores Sancti Vincentii, in Dei servitio, quicquid facere voluerint. Si quis contradixerit auri libras X componat, firmaque permaneat cuncto tempore. S. Duranni. S. Arlebaldi. S. Noerii. S. Bernardi. S. Arlebaldi. S. Hugonis. S. Gausleni presulis. Acta in medio sinodo Matiscensi.